80 grams | Comunicació literària: Guillem Clua
Guillem Clua, dramaturg i guionista
Considerat una de les més fermes promeses en l’àmbit de la dramatúrgia catalana, Guillem Clua es va formar dins el cercle de l’Obrador de la Sala Beckett. La seva primera obra, Invisibles, guanya el Premi de Teatre Ciutat d’Alcoi 2002. Escriu la dramatúrgia de l’adaptació per a l’escena de Mort a Venècia de Thomas Mann (Sala Muntaner, 2002). El 2004, la seva obra La pell en flames (Villarroel Teatre, 2005) obté el Premi Ciutat d’Alcoi per segona vegada i el Premi de la Crítica Serra d’Or al millor Text Teatral del 2005. La seva traducció en anglès s’estrena a vàries ciutats dels EUA (Nova York, Philadelphia, St. Louis, Chicago, Atlanta, Dallas, Salt Lake City). Clua també és autor de nombroses peces curtes, i de vàries lletres de cançons per a musicals. En els últims anys Guillem Clua també ha treballat com a guionista a sèries com El cor de la ciutat, de la qual esdevé director argumental les temporades 2005/06 i 2007/08, o La Riera.